钦定古今图书集成/理学汇编/文学典/第116卷 > 陈组绶
## 钦定古今图书集成/理学汇编/文学典/第116卷 > 陈组绶

按《武进县志》：“组绶，字伯玉，崇祯辛酉解元，甲戌进士，
授兵部职方主事。勤劳尽职，以其暇著《职方图》，凡京
省都邑、九边四塞，山川险阻，钱赋出入，关军机要害
者悉载焉。丙子奉命典试山东，役竣星趋赴部，筹兵
画饷，倍于平时。积劳成疾，临终呼曰：‘吾此身不死疆
场，而死床第乎’？”简箧犹见《伐谋制胜奏草》，生平喜临
池，乞书者麇至。所著有《五经副墨》《孝苑编》《史舫斋诗
文》诸书。